**Pressemelding**

1.februar 2018

**Klondike-stemning hos Komplett**

 **Hos Komplett er det reneste Klondike-stemning om dagen. «Alle» graver etter kryptovaluta. Grafikkort og prosessorer selger som varmt hvetebrød og det er ventelister på de mest populære mining-produktene.**

* Interessen for graving etter kryptovaluta (mining) eksploderte i 2017 og er et internasjonalt fenomen. Det er forholdsvis enkelt å komme i gang, og «gravingen» krever kun investering i maskinvare for å utvinne kryptovaluta. Kraftige grafikkort spiller hovedrollen i utstyrspakken, sammen med strømforsyninger som gjerne leverer opp mot 1 200 watt, sier Pål Fredrik Berg, kategorisjef i Komplett.

Komplett er Nordens største leverandør av skjermkort. Selskapet har aldri opplevd en tilsvarende etterspørsel som nå.

* Akkurat nå er det ventelister på de mest populære grafikkortene, fortsetter Berg. Mitt råd til de som ønsker å starte, er å tenke langsiktig. Mange ønsker å utvide med flere grafikkort og strømforsyning etter hvert. Selv om populære produkter er utsolgt, anbefaler vi å bestille. Da vil man «rykke fram i køen» så fort nye forsyninger kommer inn til lageret vårt. De avanserte brukerne setter opp såkalte «mining farms» der de bruker gjerne seks til syv skjermkort på en enkel datamaskin, sier Berg.

**Dette trenger du for å grave etter kryptovaluta**

1. En gaming-PC med Radeon skjermkort (minimum 4 GB minne) fungerer fint. Koster fra kr 8 000,-. Vår anbefaling er en PC med Radeon RX 570 som gir bra Hashrate for pengene
2. Det er behov for kraftig strømforsyning, gjerne opp mot 1 200 watt hvis du ønsker å koble til flere skjermkort til din mining-PC
3. Lag en wallet (lommebok) slik at det du graver blir lagret. Det finnes flere programvarer som er enkle å installere som Claymore Dual Ethereum Miner eller Nicehash
4. For å lagre valutaen man utvinner så trenger man en lommebok. Dette trenger man for at programvaren skal vite hvor pengene skal sendes. Lages på MyEtherWallet.com

* Det finnes mange varianter av kryptovaluta, og noen krever spesiell maskinvare. Når man graver etter kryptovaluta er du med på å validere og sikre nettverket. Som følge av jobben din PC gjør, så får du utbetalt litt i den valutaen du gjør en jobb for, avslutter Pål Fredrik Berg.

**Nyttige linker og tips:**

* Nybegynnerguide: <https://www.youtube.com/watch?v=K3AVeIJPQUc&t=132s>
* Ethereum Mining Guide: <https://mining.help/>
* Skattemessige konsekvenser ved bruk av bitcoins og andre virtuelle valutaer for privatpersoner: <http://www.skatteetaten.no/no/Bedrift-og-organisasjon/rapportering-og-bransjer/e-handel/skattemessige-konsekvenser-ved-bruk-av-bitcoins-og-andre-virtuelle-valutaer-for-privatpersoner/>
* Verdien på de forskjellige kryptovalutaene: <https://coinmarketcap.com/>
* Total Hashrate tilgjengelig i Ethereumnettverket (den nest mest populære valutaen): <https://etherscan.io/chart/hashrate>

**For mer informasjon kontakt:**

Pål Fredrik Berg, kategorisjef Komplett, mobil 900 44 895

**Komplett Group**

Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com).